Elon Musk , stofnandi og framkvæmdastjóri Tesla . Hlutabréf rafbílaframleiðandans Tesla hafa hækkað um rúm 18% á eftirmarkaði eftir að félagið birti uppgjör fyrir þriðja ársfjórðung í gær . Niðurstöðurnar komu flestum á óvart en hagnaðurinn nam 143 milljónir Bandaríkjadala samanborið við 1,1 milljarða dollara tap á fyrri hluta ársins . Financial Times greinir frá . Leiðréttur hagnaður á hvern hlut ( e. adjusted earnings per share ) er því núna 1,86 dollarar en tekið er fram að spár flestra hafi verið á bilinu 1,25 dollarar í tapi til 0,34 dollara hagnað . Það helsta sem skýrir þessa miklu breytingu hjá afkomu félagsins er lækkun á kostnaði en tekjur fyrir þriðja ársfjórðung voru ofmetnar í helstu spám en þær voru 6,3 milljarðar dollara samanborið við 6,5 milljarða eins og spáð var fyrir . Tesla er hvergi hætt að vaxa en fyrirtækið hefur gefið það út að nýja verksmiðjan í Shanghai fyrir Model 3 bílinn er full kláruð . Enn fremur kemur fram að kostnaðurinn við að byggja þá verksmiðju hafi verið 65% lægri samanborið við framleiðslukerfið fyrir bílinn í Bandaríkjunum .